**Tema№3.Awtomobil tehnikalarynyň ulanylyşyna gözegçiligi guramak.**

1.Kesgitlenen motogorlaryň möçberleriniň harçlanyşynyň gözegçiligi.

2. Ýol (ugur görkeziji) kagyzlarynyň dogry düzülişini.

 Awtomobil tehnikalaryň ulanylyşynyň, kesgitlenen motogorlaryň möçberleriniň, ýangyç we çalgy ýaglaryň harçlanyşynyň gözegçiligi wezipeli adamlary, içerki barlag toparlary we awtomobilre gözegçiligi tarapyndan amala aşyrylýar.

 Awtomobil tehnikalaryň ulanylyşynyň kanuna laýyklygynyň we netijeliliginiň, kesgitlenen motogorlaryň möçberleriniň hem-de ýangyç we çalgy ýaglaryň tygşytly harçlanyşynyň barlaglarynyň möhletleri, göwrümi we tertibi her bir aýratyn ýagdaýda degişli meýilnamalar bilen kesgitlenýär.

 Awtomobil tehnikalaryň dogry ulanylyşyna, motogorlaryň möçberleriniň hem-de ýangyç we çalgy ýaglaryň dogry harçlanyşyna gözegçilik aşakdaky ýagdaýlarda geçirilýär:

- edaranyň tehniki böliminiň başlygy, edaranyň üpjinçilik bölimi boýunça orunbasary, we bölim başlyklary (tabynlykdaky bölimleri) - her aýda 1 (bir) gezekden az bolmadyk möçberde;

- edaranyň başlygy, (awtomobil tehniki böliminiň başlygy), we bölim başlyklary (tabynlykdaky edaralary)-her 3 (üç) aýda 1(bir) gezekden az bolmadyk möçberde;

- şol edaranyň degişli bolan ministrliginiň ýolbaşçy düzimi -her ýylda 1 (bir) gezekden az bolmadyk möçberde.

 Awtomobil tehnikalaryň ulanylyşynyň, ýangyç we çalgy ýaglaryň harçlanyşynyň netijeliligi şol edaranyň wezipeli adamlary tarapyndan awtomobil tehnikalary gözden geçirişleriň dowamynda barlanýar, barlaglaryň möhletleri we tertibi „Awtomobil gözegçilik boýunça düzgünnamasynda“ kesgitlenendir.

 Awtomobil gözegçilik boýunça düzgünnamasynda görkezilen barlaglaryň möhletleri, göwrümi we tertibi ýyllyk we aýlyk meýilnamalarda kesgitlenýär. Barlaglaryň netijeleri şol edaranyň degişli bolan ministrligiň ýolbaşçy düzüminiň buýruklary bilen yglan edilýär.

 Çärýeklik, ýarym ýyllyk ýa-da ýyllyk motogorlaryň möçberlerini möhletinden öň harçlan awtomobil tehnikalary artyk harçlan motogorlarynyň möçberlerine baglylykda belli bir möhlete çenli ulanyşdan aýrylýar.

 Motogorlaryň möçberlerini harçlamak üçin,edaranyň başlygy tarapyndan tassyklanan „Awtomobil tehnikalaryň ulanylyşynyň we bejergi işleriniň ýyllyk meýilnamasy“ esas bolup durýar, onda Awtomobil gözegçilik boýunça düzgünnamasynda motogorlaryň hem-de ýangyç we çalgy ýaglaryň möçberleriniň kesgitlenen çäklerinde üstüni ýetirmegiň çeşmeleri görkezilýär.

 **Ýol (ugur görkeziji) kagyzlarynyň dogry düzülişini**, resmileşdirilişini, işlenişini we saklanylyşyny barlamak, geçen döwür üçin resmileşdirilip, işlenen we saklanyş möhleti geçen ýol (ugur görkeziji) kagyzlaryny we olaryň koreşoklaryny ýok etmek üçin edaranyň başlygy tarapyndan içerki barlag topary bellenýär, onuň düzümine edaranyň baş bugalteri, awtomobil tehnikalar bölim başlygy, ýangyç we çalgy ýaglary bilen upjin edýän bölim başlyklary, şeýle hem beýleki wezipeli adamlar bellenýär.

Içerki barlag topary tarapyndan geçirilen barlagyň netijeleri boýunça delilnama düzülýär, onda:

* haýsy döwür üçin ýol (ugur görkeziji) kagyzlary barlanandygy, olaryň sany we belgileri;
* motogorlaryň möçberleriniň harçlanyşynyň dogry hasaplanyşy, ýangyjyň we çalgy ýaglaryň tygşytlanmasynyň (artyk harçlanmasynyň), awtomobil tehnikalarynyň ýerine ýetiren işini hem-de olaryň „Awtomobil tehnikalaryň işini we olara harçlanan ýangyjy we çalgy ýaglaryň möçberlerini hasaba alyş“, kitabyndaky maglumatlara laýyklygy;
* awtomobil tehnikalaryndan peýdalanan şahslaryň gollary;
* haýsy döwür üçin ýol (ugur görkeziji) kagyzlary ýok edilen, olaryň sany we belgileri;
* awtomobil tehnikalaryň pasportyndaky (formulýaryndaky) motogorlaryň möçberleriniň harçlanyşy baradaky ýazgylaryň „Awtomobil tehnikalaryň işini we olara harçlanan ýangyç we çalgy ýaglaryň möçberlerini hasaba alyş“, kitabyndaky maglumatlara laýyklygy barlanýar.

 Geçirilen barlagyň netijeleri boýunça edaranyň başlygynyň buýrugy çykarylýar.

 Nädogry we doly resmileşdirilmedik, garalanan ýa-da düzediş girizilen, duçar bolan hadysalar we awtomobil tehnikalarynyň bikanun ulanylandygy barada bellikler edilen ýol (ugur görkeziji) kagyzlary ýok edilmeýär, delilnama goşulyp, onuň bilen bilelikde saklanylýar.

 Awtomobil tehniki böliminiň başlygy ýa-da edaranyň başlygy tarapyndan bellenilen wezipeli adamlar tarapyndan „Awtomobil tehnikalaryň işini we olara harçlanan ýangyjy we çalgy ýaglaryň möçberlerini hasaba alyş“, kitabyndaky maglumatlaryň takyk dogrylygy -her hepdede 1 (bir) gezekden az bolmadyk möçberde, şeýle hem awtomobil tehnikalaryň pasportlaryndaky (formulýarlaryndaky) motogorlaryň möçberleriniň harçlanyşynyň hasaby - her aýda 1 (bir) gezekden az bolmadyk möçberde barlanylýar.

 Awtomobil tehnikalary parkyndan çykanda we yzyna dolanyp gelende,nobatçy despeççer hut özi:

- ýol ölçeýjiniň (spidometriň)görkezijisini barlaýar;

- ýol kagyzynda ýol ölçeýjiniň görkezijisini we „Awtomobilleriň parkyndan çykyşyny we yzyna dolanyp gelişini hasaba alyş kitabynda“ onuň guratlygy, plombalanandygy we ýol ölçeýjiniň görkezijisi barada ýazgy edýär.

 Ondan başga-da, awtomobil tehnikalary parkyna dolanyp gelenden soň, ýol kagyzyndaky geçilen ýol baradaky maglumatlaryň - esasy hereket ugurlarynyň shemasy boýunça kesgitlenen hakyky aralyga laýyklygyny barlaýar. Maglumatlar deň gelmedik ýagdaýynda, park boýunça nobatçy despeççer edaranyň üpjinçilik boýunça orynbasaryna (awtomobil tehnikalar bölim başlygyna) zerur çäreleriň geçirilmegi barada hasabat berýär.

 Şol edaranyň degişli ministrlik tarapindan:

- her aýda 1 (bir) gezekden az bolmadyk möçberde iş güni tamamlanandan soň, dynç we baýramçylyk bellenilýän günleri edaralaryň awtomobil tehnikalarynyň ulanylyşynyň barlagyny geçirýär;

- her aýda 2 (iki) gezekden az bolmadyk möçberde duýdansyz,awtomobil tehnikalarynyň tehniki ýagdaýynyň, olaryň ulanylyşynyň kanuna laýyklygynyň we dogrulygynyň, motogorlaryň hem-de ýangyç we çalgy ýaglaryň harçlanyşynyň, ýol ölçeýjiniň ýagdaýynyň we olaryň plombalarynyň köpçülikleýin barlaglaryny geçirýär. Geçirilen barlaglaryň netijeleri barada degişli başlyklara hasabat berilýär.